पेट्रोल पंप मालिक के घर लूट की साजिश रचते बदमाश पकड़े
पेट्रोल पंप संचालक के घर डकैती डालने की साजिश रच रहे बदमाशों को बहोड़ापुर पुलिस ने रविवार-सोमवार की दरमियानी रात पहुआ वाली माता मंदिर की पहाड़ी पर दबिश देकर पकड़ लिया। पुलिस घेराबंदी में बदमाशों के 3 साथी भाग निकले। पकड़े गए बदमाशों से पुलिस ने हथियार भी बरामद किए हैं।
एएसपी दिनेश कौशल ने बताया, बीती रात मुखबिर से सूचना मिली कि पहुआ वाली माता मंदिर की पहाड़ी पर कुछ हथियारबंद बदमाश एकत्रित हैं। इस पर टीआई आरएस परमार को बल के साथ मौके पर भेजा गया। पहाड़ी पर पुलिस जवानों की घेराबंदी देख कर बदमाशों ने भागने की कोशिश की, लेकिन पुलिस जवानों ने उनका पीछा कर 4 बदमाशों को पकड़ लिया। पुलिस घेराबंदी तोड़ कर 3 बदमाश भाग गए। पुलिस ने बदमाशों दो कट्टे, दो जिंदा राउंड, एक बका, एक चाकू जब्त किया है। पकड़े गए बदमाशों ने पूछताछ में बताया, वे पेट्रोल पंप संचालक के घर डकैती डालना चाहते थे। बदमाशों के खिलाफ आर्म्स एक्ट के तहत मामला दर्ज कर लिया है।
यह हैं पकड़े गए बदमाश
पकड़े गए बदमाशों में बाली उर्फ दिनेश(20) पुत्र प्रभुदयाल चौहान निवासी रामपुरी मोहल्ला, राजू उर्फ नाती(43) पुत्र महाराज कुशवाह निवासी सिंधिया नगर, रूपकिशोर(35) पुत्र लक्ष्मीनारायण कुशवाह निवासी लक्ष्मण तलैया शामिल हैं। मौके से भागे बदमाशों में गणेश गोले, सलीम खान और अजय गोले बताए गए हैं। पुलिस उनकी तलाश कर रही है।
पुलिस गिरफ्त में बदमाश।
bho_Deva hin_Deva hin_Deva hin_Deva hin_Deva bho_Deva